

**NERINGOS SAVIVALDYBĖS MERAS**

**POTVARKIS**

**DĖL NERINGOS SAVIVALDYBĖS TARYBOS POSĖDŽIO NR. 9 SUŠAUKIMO IR KLAUSIMŲ TEIKIMO SVARSTYMUI**

2022 m. rugpjūčio 18 d. Nr. V10-65

Neringa

Vadovaudamasis Lietuvos Respublikos vietos savivaldos įstatymo 20 straipsnio 2 dalies 1 punktu:

1. Šaukiu 2022 m. rugpjūčio 25 d. 10.00 val. Neringos savivaldybės tarybos posėdį Nr. 9.

2. Teikiu svarstyti 2022 m. rugpjūčio 25 d. Neringos savivaldybės tarybos posėdyje šiuos klausimus:

2.1. Dėl 2022 m. rugpjūčio 25 d. Neringos savivaldybės tarybos posėdžio Nr. 9 darbotvarkės patvirtinimo (Darius Jasaitis);

2.2. Dėl pakeistų Neringos socialinių paslaugų centro nuostatų patvirtinimo (Audronė Tribulaitė);

2.3. Dėl Neringos savivaldybės tarybos 2021 m. birželio 23 d. sprendimo Nr. T1-126 „Dėl Neringos socialinių paslaugų centro teikiamų atlygintinų paslaugų kainų nustatymo“ pakeitimo (Audronė Tribulaitė);

2.4. Dėl atstovo delegavimo į Lietuvos Respublikos kultūros ministerijos formuojamą regioninę kultūros tarybą (Edita Radzevičienė);

2.5. Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo Uždarajai akcinei bendrovei „Preilos uostas“ (Renata Jakienė);

2.6. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo (Kristina Jasaitienė);

2.7. Dėl Neringos savivaldybės 2021 metų biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimo (Janina Kobozeva);

2.8. Dėl Neringos savivaldybės tarybos 2022 m. vasario 23 d. sprendimo Nr. T1-14 „Dėl Neringos savivaldybės 2022 metų biudžeto patvirtinimo“ pakeitimo (Janina Kobozeva);

2.9. Dėl savivaldybės būsto pardavimo (Aina Kisielienė);

2.10. Dėl pripažinto netinkamu (negalimu) naudoti valstybei nuosavybės teise priklausančio nematerialiojo ir ilgalaikio materialiojo turto nurašymo ir likvidavimo (Aina Kisielienė);

2.11. Dėl pritarimo Neringos savivaldybei nuosavybės teise priklausančio turto ir savivaldybės patikėjimo teise valdomo turto 2021 metų ataskaitai (Aina Kisielienė);

2.12. Dėl Neringos savivaldybės tarybos 2003 m. sausio 31 d. sprendimo Nr. 27 „Dėl Neringos savivaldybės darbuotojų, kuriems gali būti suteiktos tarnybinės gyvenamosios patalpos, kategorijų sąrašo“ panaikinimo (Aina Kisielienė);

2.13. Dėl pritarimo dalyvavimui projekte „Atviros ekosistemos atsiskaitymas negrynaisiais pinigais bendrojo ugdymo įstaigų valgyklose kūrimas“ (Vilma Kavaliova);

2.14. Dėl pritarimo projektų įgyvendinimui pagal Klimato kaitos programos priemonę (Vilma Kavaliova).

2.15. Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2023 metais vykdomai veiklai, nustatymo (Medūnė Marija Šveikauskienė);

2.16. Dėl lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimo kriterijų ir prašymų nagrinėjimo tvarkos aprašo patvirtinimo (Medūnė Marija Šveikauskienė);

2.17. Dėl Neringos savivaldybės 2022 m. kovo 31 d. sprendimo Nr. T1-42 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2022–2024 metų prioritetinio sąrašo patvirtinimo“ pakeitimo (Simonas Sakevičius);

2.18. Dėl elektromobilių viešojo įkrovimo paslaugos teikimo (Simonas Sakevičius).

Savivaldybės meras Darius Jasaitis

Ignė Kriščiūnaitė

2022-08-18